b'\n_START_ARTICLE_\nSilyylienolieetterit\n_START_PARAGRAPH_\nSilyylienolieetterit ovat orgaanisia yhdisteit\xc3\xa4, joiden funktionaalinen ryhm\xc3\xa4 koostuu enolista, jonka happeen on liittynyt orgaaninen silyyliryhm\xc3\xa4. Silyylienolieetterit reagoivat usein samankaltaisesti enolien kanssa ja ovat hy\xc3\xb6dyllisi\xc3\xa4 v\xc3\xa4lituotteita useissa orgaanisen kemian reaktioissa.\n_START_SECTION_\nValmistus ja reaktioita\n_START_PARAGRAPH_\nSilyylienolitteereiti\xc3\xa4 valmistetaan tyypillisesti karbonyyliyhdisteen, kuten aldehydin tai ketonit ja elektrofiilisen piiyhdisteen, kuten trimetyylisilyylikloridin v\xc3\xa4lisell\xc3\xa4 reaktiolla. Niit\xc3\xa4 muodostuu my\xc3\xb6s enolaattien, kuten litiumenolaattien reagoidessa em\xc3\xa4ksen l\xc3\xa4sn\xc3\xa4 ollessa trimetyylisilyylikloridin kanssa. Kolmas tapa silyylienolieettereiden valmistamiseen on enonien pelkistys k\xc3\xa4ytt\xc3\xa4en pelkistimen\xc3\xa4 silaaneja. T\xc3\xa4ll\xc3\xb6in katalyyttin\xc3\xa4 k\xc3\xa4ytet\xc3\xa4\xc3\xa4n platinakomplekseja._NEWLINE_Jos karbonyyliyhdisteen\xc3\xa4 on ep\xc3\xa4symmetrinen ketoni, riippuu tuotteen stereokemia reaktion suoritusolosuhteista. Proottiset liuottimet kuten etanoli, heikot em\xc3\xa4kset kuten amiinit ja korkea l\xc3\xa4mp\xc3\xb6tila johtavat stabiilimman ja enemm\xc3\xa4n substituoidun termodynaamisen silyylienolieetterin muodostumiseen. Vahvat em\xc3\xa4kset, aproottisen liuottimet ja matala l\xc3\xa4mp\xc3\xb6tila johtavat kineettiseen v\xc3\xa4hemm\xc3\xa4n substituoituu silyylienolieetteriin. Kiraalisia silyylienolieetteriet\xc3\xa4 voidaan muodostaa kiraalisten katalyyttien avulla_NEWLINE_Silyylienolieettereiden etuna muihin samankaltaisiin enolaatteihin on niiden stabiilius ja alhaisempi reaktiivisuus. Silyylienolieetterit hydrolysoituvat suhteellisen helposti veden vaikutuskesta. Ne reagoivat elektrofiilien kanssa, jolloin elektrofiili liittyy ensin enolieetterin kaksoissidokseen additioreaktiolla ja t\xc3\xa4m\xc3\xa4n j\xc3\xa4lkeen reagoi silyyliryhm\xc3\xa4n kanssa. Muodostuva tuote on karbonyyliyhdiste, johon on liittynyt elektrofiilinen ryhm\xc3\xa4. Silyylienolieetterit reagoivat my\xc3\xb6s muun muassa Michael-additiolla, aldoliadditioissa, er\xc3\xa4iss\xc3\xa4 sykloadditioissa ja Mannich-reaktiolla.'